Océanopolis

Océanopolis a zo ur greizenn sevenadur skiantel diwar-benn ar meurvorioù, lec'hiet e Brest, nepell diouzh porzh-bageal ar Vilin Wenn. A-stumm gant ur c'hrank eo ar pavilhon kerreizh, ar savadur kentañ bet graet. Ijinet eo bet gant an tisavour Jacques Rougerie, ha digoret eo bet Océanopolis evit ar wech kentañ e 1990. Ar pal a oa kaout ul lec'h da lakaat en a-raok skiantoù ar mor dre ma vez kaset war-raok 60 % eus ar c'hlask en Europa diwar-benn ar mor e kêr Brest, ha setu abalamour da betra e oa gouestlet ar pavilhon kentañ d’ar morioù kerreizh. Adaozet eo bet penn-da-benn e 2000, ha d'ar c'houlz-se eo bet ouzhpennet ar pavilhon polel hag an hini trovanel. Kinniget e vez gant Océanopolis ur sell skiantel war bed ar mor en e bezh. Liammoù diavaez Lec'hienn ofisiel Bronneged ar mor e Breizh Plankton ar bed